ส่วนที่ 1

ข้อมูลสรุป (Executive Summary)

บริษัท ที.เค.เอส. เทคโนโลยี จำกัด (มหาชน) ก่อตั้งขึ้นในปี 2529
เพื่อดำเนินธุรกิจเกี่ยวกับการผลิตเครื่องเขียนและอุปกรณ์สำนักงาน
ต่อมาบริษัทได้เริ่มขยายธุรกิจเข้าสู่การผลิตและจำหน่ายกระดาษพิมพ์ต่อเนื่องสำหรับคอมพิวเตอร์
บริษัทได้แบ่งการดำเนินธุรกิจออกเป็น 2 ส่วน คือ การดำเนินธุรกิจสิ่งพิมพ์
ภายใต้การดำเนินการของ บริษัท ที.เค.เอส.เทคโนโลยี จำกัด (มหาชน) “บริษัท” และบริษัท
ที.เค.เอส.สยามเพรส แมเนจเม้นท์ จำกัด “สยามเพรส”
และการดำเนินธุรกิจจัดจำหน่ายคอมพิวเตอร์ อุปกรณ์ต่อพ่วงคอมพิวเตอร์ ซอฟท์แวร์
ระบบสารสนเทศ และวัสดุสิ้นเปลืองที่ใช้กับคอมพิวเตอร์ ภายใต้การดำเนินงานของ บริษัท ซินเน็ค
(ประเทศไทย) จำกัด(มหาชน) “ซินเน็ค”

ธุรกิจสิ่งพิมพ์ที่ดำเนินการ โดย บริษัท และ สยามเพรส (บริษัทถือหุ้น 100%)
เป็นการให้บริการงานพิมพ์ระบบออฟเซ็ท ทั้งแบบป้อนม้วนและแบบป้อนแผ่น การพิมพ์ในระบบดิจิตอล
ฟูลคัลเลอร์(พิมพ์ 4 สี )และพิมพ์ขาว-ดำ
นอกจากนั้นยังให้บริการบริหารคลังแบบพิมพ์และจัดส่งให้กับองค์กรขนาดใหญ่
เป็นการให้บริการงานพิมพ์ที่ครบวงจร โดยบริษัท และสยามเพรส มีสำนักงานใหญ่และโรงพิมพ์
บนเนื้อที่ 25 ไร่ ในนิคมอุตสาหกรรมการพิมพ์และบรรจุภัณฑ์สินสาคร
เป็นโรงพิมพ์ที่มีความพร้อมในการให้บริการธุรกิจสิ่งพิมพ์
ด้วยเครื่องจักรและเทคโนโลยีอันทันสมัยในระบบออฟเซ็ท ระบบดิจิตอล
และพร้อมด้วยระบบการรักษาความปลอดภัยทั้งในระบบการพิมพ์ การควบคุมข้อมูลทุกด้าน ทั้ง
Hardware, Software และ Network และการควบคุมสถานที่ผลิตด้วยระบบ Finger Scan
ร่วมกับกล้อง CCTV ที่รับภาพทุกจุด สามารถตรวจสอบย้อนหลัง
สามารถป้องกันการบอกรหัสผ่านและยืมบัตรผ่านได้
นอกจากนั้นบริษัทยังมีสาขาที่ซึ่งเป็นแบ็คอัฟไซด์สำหรับงานพิมพ์ในระบบดิจิตอล ตั้งอยู่ในเขต
วังทองหลาง กรุงเทพฯ

ธุรกิจจัดจำหน่ายคอมพิวเตอร์ อุปกรณ์ต่อพ่วงคอมพิวเตอร์ ซอฟท์แวร์ ระบบสารสนเทศ
และวัสดุสิ้นเปลืองที่ใช้กับคอมพิวเตอร์ดำเนินการโดย ซินเน็ค
เป็นตัวแทนจำหน่ายจัดจำหน่ายสินค้ามากกว่า 50 ตราสินค้าจากผู้ผลิตชั้นนำระดับโลก อาทิเช่น
Intel, Seagate, HP (Printer), Kingston(Memory), planet (Network) Philips
Canon Lotus และ Lemel ที่เป็น Housebrand เป็นต้น
โดยจัดจำหน่ายให้กับผู้ค้าส่งและค้าปลีกภายในประเทศทั้งหมดมากกว่า 5,000 ราย และ ทั้งนี้
บริษัท ซินเน็ค ได้รับอนุญาตให้เป็นบริษัทจดทะเบียนในตลาดหลักทรัพย์ โดยมีทุนจดทะเบียน 705.0
ล้านบาท เพิ่มจากเดิม 205.0 ล้านบาท
โดยทุนจดทะเบียนที่เพิ่มส่วนหนึ่งได้เสนอขายหุ้นให้กับประชาชนทั่วไปจำนวน 180.0 ล้านบาท
และส่วนที่เหลือจำนวน 25.0 ล้านบาท เพื่อรองรับใบสำคัญแสดงสิทธิ(ESOP)
ที่ให้แก่กรรมการและพนักงานของ ซินเน็ค ทั้งนี้ ซินเน็คได้ทำการซื้อขายหลักทรัพย์ เมื่อ 16
มิถุนายน 2551 ภายหลังจากที่ ซินเน็ค เข้าตลาดหลักทรัพย์
ทำให้บริษัทมีสัดส่วนการถือหุ้นลดลงจากร้อยละ 50.0 เหลือร้อยละ 39.7
และผู้ถือหุ้นรายใหญ่อีกราย คือกลุ่ม ซินเน็ค ประเทศไต้หวันซึ่งเป็นตัวแทนจำหน่ายคอมพิวเตอร์
เครื่องมือสื่อสาร และบริการด้าน Supply Chain ที่มีส่วนแบ่งตลาดสูงสุดในประเทศไต้หวัน
และเป็นตัวแทนจำหน่ายสินค้าคอมพิวเตอร์และเทคโนโลยีสารสนเทศ
ที่ใหญ่ที่สุดในภูมิภาคเอเชียแปซิฟิค และใหญ่อันดับที่ 3 ของโลก (ข้อมูล ณ ปี 2549)
โดยบริษัทในเครือซินเน็คมีเครือข่ายครอบคลุมทั่วโลก เช่น ออสเตรเลีย สหรัฐอเมริกา ฮ่องกง จีน
เป็นต้น มีสัดส่วนในการถือหุ้นลดลงจากร้อยละ 49.0 เหลือร้อยละ 36.0

ในการบริหารงานของซินเน็ค เป็นการบริหารงานที่เป็นอิสระจาก กลุ่มซินเน็ค ประเทศไต้หวัน
โดยมีบุคลากรหลักเป็นคนไทยทั้งหมด รวมทั้งนโยบายในการบริหารที่เป็นเอกเทศ ทำให้ซินเน็ค
สามารถปรับตัวตามสภาวะการแข่งขันในตลาดภายในประเทศได้อย่างมีประสิทธิภาพ
โดยมีสำนักงานใหญ่และศูนย์กระจายสินค้าที่ทันสมัยตั้งอยู่ที่ ถนนสุคนธสวัสดิ์ เขตลาดพร้าว กรุงเทพฯ

จากการเข้าจดทะเบียนในตลาดหลักทรัพย์ของ ซินเน็ค
จะเป็นการช่วยลดภาระในการจัดหาเงินลงทุนของบริษัท
และทำให้บริษัทมุ่งเน้นในการลงทุนในธุรกิจงานพิมพ์มากขึ้น
โดยเฉพาะการขยายงานด้านบริการงานพิมพ์ระบบดิจิตอล(Digital Print and Mail)
และงานด้านบริการงานพิมพ์ปลอดการทำเทียม (Security Printing)
ทั้งนี้บริษัทมีเป้าหมายที่เป็นผู้นำด้านเทคโนโลยีเอกสารการพิมพ์ และบริหารคลังจัดส่งครบวงจร

 การดำเนินธุรกิจของบริษัทได้แบ่งกลุ่มธุรกิจหลักออกเป็น 2 ประเภท ดังนี้

  ------ --------------------------- ------------------------------ --------------- -------
  ลำดับ   กลุ่มธุรกิจ                     ลักษณะธุรกิจหลัก                   สัดส่วนรายได้(%)   

                                                                    2550            2551

  1      ธุรกิจสิ่งพิมพ์และกระดาษสำนักงาน   รับออกแบบและจัดพิมพ์แบบพิมพ์ธุรกิจ     10.35           8.58
                                     ค้าส่งกระดาษสำนักงาน                              
                                     และบริหารคลังแบบพิมพ์                              

  2      ธุรกิจค้าส่งอุปกรณ์คอมพิวเตอร์      จำหน่ายคอมพิวเตอร์                88.96           87.94
                                     อุปกรณ์ต่อพ่วงคอมพิวเตอร์ ซอฟท์แวร์                    
                                     ระบบสารสนเทศ                                   
                                     และวัสดุสิ้นเปลืองที่ใช้กับคอมพิวเตอร์                    
  ------ --------------------------- ------------------------------ --------------- -------

หมายเหตุ สัดส่วนที่เหลือเป็นเรายได้อื่นๆ ได้แก่
ส่วนลดรับจากผู้จัดจำหน่ายในส่วนของธุรกิจค้าส่งอุปกรณ์คอมพิวเตอร์

เงินปันผล, ดอกเบี้ยรับ และกำไรจากเงินลงทุนในบริษัทร่วม (ปี 2550 เท่ากับ 3.15% ปี 2551
เท่ากับ 3.48%)

ที่ผ่านมาผลการดำเนินงานของบริษัทและบริษัทย่อยเติบโตอย่างต่อเนื่อง
โดยมีรายได้จากการขายรวมส่วนลดรับจากผู้จัดจำหน่าย ในปี 2549, 2550 และ 2551 เท่ากับ
10,492.50, 11,875.82 และ12,907.49 ล้านบาทตามลำดับ
โดยมีอัตรากำไรขั้นต้นรวมส่วนลดรับ เท่ากับ 7.50% ,7.64% และ7.16% ตามลำดับ
และมีกำไรสุทธิรวมเท่ากับ 100.95 ,109.01 และ23.35 ล้านบาทตามลำดับ

ณ 31 ธันวาคม 2551 บริษัทมีสินทรัพย์รวมเท่ากับ 4,741,69 ล้านบาท หนี้สินรวมเท่ากับ
3,306.30 ล้านบาท และส่วนของผู้ถือหุ้นเท่ากับ 1,435,38 ล้านบาท
โดยสินทรัพย์รวมประกอบด้วยสินทรัพย์หมุนเวียน 65.07% และสินทรัพย์ไม่หมุนเวียน 34.93%
โดยสินทรัพย์ที่มีสัดส่วนมากสุด ได้แก่ ลูกหนี้การค้าและตั๋วเงินรับ 1,380.18 ล้านบาท
และสินค้าคงเหลือ 1,256.47 ล้านบาท และหนี้สินรวมประกอบด้วยหนี้สินหมุนเวียน 86.08%
และหนี้สินไม่หมุนเวียน 13.92% สำหรับหนี้สินที่มีสัดส่วนมากสุด ได้แก่
เงินเบิกเกินบัญชีและเงินกู้ยืมจากสถาบันการเงิน 1,846.81 ล้านบาท
และเจ้าหนี้การค้าและตั๋วเงินจ่าย 675.89 ล้านบาท